जडेजा ने मोहित की आखिरी दो गेंदों पर छक्का-चौका जड़कर चेन्नई को बनाया था चैंपियन
IPLके 16वें सीजन के सोमवार को रिजर्व डे में खेले गए फाइनल में चेन्नई सुपर किंग्स ने गुजरात टाइंटस को 5 विकेट से हरा दिया। चेन्नई को आखिरी ओवर में 2 गेंदों पर 10 रन की जरूरत थी और जडेजा ने पहले छक्का और उसके
IPLके 16वें सीजन के सोमवार को रिजर्व डे में खेले गए फाइनल में चेन्नई सुपर किंग्स ने गुजरात टाइटंस को 5 विकेट से हरा दिया। चेन्नई को आखिरी ओवर में 2 गेंदों पर 10 रन की जरूरत थी और जडेजा ने पहले छक्का और उसके बाद चौका जड़ कर मैच CSK के पाले में कर दिया। गुजरात की ओर से गेंदबाजी मोहित शर्मा कर रहे थे।
मोहित ने एक इंटरव्यू में कहा, 'मैच के बाद नींद नहीं आई। मैं यही सोचता रहा कि आखिर मैं ऐसा क्या अलग कर सकता था कि टीम दूसरी बार चैंपियन बन जाती। मुझे कुछ समझ में नहीं आ रहा था। ऐसा लग रहा है कि मैंने कुछ खो दिया है। हालांकि अब मैं इससे उबरने की कोशिश कर रहा हूं।'
बारिश से बाधित इस मैच में पहले बल्लेबाजी करते हुए गुजरात टाइटंस ने पहले बल्लेबाजी करते हुए 4 विकेट के नुकसान पर 214 रन बनाए। चेन्नई को जीत के लिए 215 रन चाहिए थे। लेकिन बारिश की वजह से 5 ओवर कम कर दिए गए। ऐसे में डकवर्थ लुईस के तहत चेन्नई को 15 ओवर में 171 रन का टारगेट दिया गया। जीत के लिए CSK को आखिरी ओवर में 13 रन की जरूरत थी। मोहित शर्मा के सामने CSK के शिवम दुबे और रवींद्र जडेजा थे।
आखिरी ओवर में चाहिए थे 13 रन
मोहित ने बताया कि आखिरी ओवर में उन्होंने यॉर्कर डालने की योजना बनाई। शुरुआती चार गेंदों में कामयाब भी रहे, लेकिन आखिर के दो गेंद सही जगह पर नहीं गिरीं। इस ओवर में मोहित ने पहली गेंद यॉर्कर डाली जिस पर कोई रन नहीं बना। दूसरी गेंद पर शिवम दुबे ने दौड़कर एक रन पूरा किया। इसके बाद तीसरी और चौथी गेंद एक-एक रन बने।
वहीं पांचवीं गेंद मोहित ने फिर स्लोअर यॉकर फेंकी। जडेजा ने इस लॉन्ग ऑन की ओर छक्का लगा दिया। आखिरी बॉल मोहित ने लेग स्टंप पर फुल टॉस फेंकी, जिसे जडेजा ने फाइन लेग की ओर फ्लिक किया और चौका लगाकर CSK को पांचवीं बार चैंपियन बना दिया।
फाइनल में लिए थे तीन विकेट
मोहित शर्मा ने IPL फाइनल में गुजरात की ओर से सबसे ज्यादा विकेट लेने वाले गेंदबाज भी रहे। उन्होंने 3 ओवर में 36 रन देकर 3 विकेट लिए थे। वहीं अगर IPL सीजन की बात करें तो मोहित ने 14 मैचों में 8.17 की इकोनॉमी रेट से 27 विकेट लिए थे।
